Sponkniv

En sponkniv eller spantekniv er et verktøy som anvendes for å kløyve mindre biter av ved. Den har et knivblad med vanlig profil, samt håndtak på begge sidene som ligger på linje med kniveggen. Sponkniven brukes ved å holde i begge håndtakene og skyve den fra seg nedover mot arbeidsstykket (trekubben) som igjen støttes mot en hoggestabb eller lignende stødig overflate.

Tradisjonelt har sponkniv blitt brukt til kløyving av takspon for bruk til taktekking. I moderne tid brukes de gjerne til å lage flis for opptenning til vedfyring.

Se også 
 Fliskløver, hånddrevet redskap til å lage fliser for opptenning

Kniver
Ild